《九日登芦台怀于鳞元美兄弟明卿诸君子二首 其一》
明代·徐中行

秋高葭菼大河回，病起层楼雨色开。沧海白云陪下榻，中原落日见停杯。

一官已负陶潜兴，九辩谁怜宋玉才。因忆吾侪燕市里，每逢佳节便登台。

作者简介：（1517—1578）明浙江长兴人，字子舆，号龙湾，因读书天目山下，称天目山人。嘉靖二十九年进士。授刑部主事，官至江西左布政使。与李攀龙、王世贞等称后七子。性好客，卒于官，人多哀之。有《青萝集》、《天目山人集》。